钦定古今图书集成/明伦汇编/氏族典/第448卷 > 《廖用贤尚友录》 > 沈不害
## 钦定古今图书集成/明伦汇编/氏族典/第448卷 > 《廖用贤尚友录》 > 沈不害

按《陈书沈不害传》，“不害，字孝和，吴兴武康人。祖总，齐
尚书祠部郎。父懿，梁邵陵王参军。不害幼孤，而修立
好学。举明经，累迁梁太学博士，转庐陵王府刑狱参
军、长沙府谘议。天嘉初，除衡阳王府中记室参军。五
年，除赣令，入为尚书仪曹郎，迁国子博士。太建中，除
仁武南康嗣王府长史，行丹阳郡事，转员外散骑常”
侍、光禄卿。寻为武陵王长史，行吴兴郡事，入为通直
散骑常侍。十二年卒。